text:
- Vinnubúskaparlig áhugamál, og
- Samfelagsbúskaparlig áhugamál
Ásmundur vísti á tað sjálvsagda, og sum eg eisini havi verið inni á fyrr, at viðhvørt draga hesi áhugamál sama veg, men viðhvørt hvør sín veg.
Vinnubúskaparlig áhugamál snúgva seg um áhugamálini hjá tí einstaku fyritøkuni. Samfelagsbúskaparlig áhugamál snúgva seg um allan búskapin, meira konkret, vælferðina hjá fólkinum. Læran fyri politisku skipanina av nevndu avvigan er í tveimum:
- Vinnan tekur sær av sínum egnu áhugamálum. Ein vinnufyritøka hugsar ikki um landið, har eigarin hevur adressu, um mótstríð er millum tey tvey áhugamálini. Tað stendur beinleiðis í lógini (vinnufelagslógin, Llóg 73 frá 2011), at leiðslan hevur skyldu at hugsa um partaeigararnar. Tískil skulu politikarar heldur ikki hugsa um vinnufyritøkurnar, politikarar skulu røkja samfelagsbúskaparlig áhugamál.
- Góður vinnupolitikkur skapar karmarnir soleiðis, at vinnubúskaparligu áhugamálini mest møguligt samsvara við samfelagsbúskaparligu áhugamálini, tvs. skipar viðurskiftini soleiðis, at tá ein fyritøka forvinnur pengar, blívur landið ríkari (hetta er ikki ein sjálvfylgja). Tá fara fyritøkurnar at draga samfelagsins línu.
Hetta er viðhvørt einfalt, men viðhvørt meira komplicerað. Og tað gerst bara meira komplicerað av, at politikararnir bekymra seg um einstakar fyritøkur. Har tað ofta gongur galið er tá politiska skipanin sær sum sína uppgávu at hjálpa fyritøkum at forvinna pening, í staðin fyri at lata tað vera upp til fyritøkurnar at finna út av, hvussu peningur kann vinnast. At landið uttan gjald veitir útvaldum fyritøkum rættindi at gagnnýta fólksins ogn ger ikki samfelagið ríkari, tað flytir bara ríkidømi frá samfelagsins felagskassa til eigararnar av teimum fyritøkum, sum fáa hesi serrættindi. Um politikarnir gera tað í góðari trúgv, ella tað er sum er ávíst í Íslandi, tí teir fáa pengar fyri at flyta ríkidømi frá fólkinum til útvaldar fyritøkur, vita vit ikki.
Thorvaldur Gylfason vísti á omanfyri nevndu ráðstevnu á, at íslendska kanningarnevndin sum hevur kortlagt bankaskrædlið hevur ávíst, at politikarar fingu pengar frá teimum sum fingu kvoturnar forerandi. Í frágreiðingini frá Special Investigation Commission finst ein talva við yvirliti yvir, hvussu nógv hvør einstakur politikari hevur fingið frá teimum sum fingu kvotur.
Syrgja vit fyri, at politikararnir eru nóg væl kunnaðir um, at munur er á vinnubúskaparligum og samfelagsbúskaparligum áhugamálum, og teir framhaldandi arbeiða til frama fyri útvaldar fyritøkur, so er nærliggjandi at halda, at teir eru korruptir!


c: text/html

text:
U17-kvinnur: Betri avrik í gjár
ítróttur05-08-2017 - 12:30 - Jóanis Albert Nielsen
Føroysku U17 kvinnurnar leiktu sín greitt besta dyst í EM-kappingini í Makedonia í gjár. Hóast hetta, endaði dysturin móti vertunum úr Makedonia við tapi 24-20, eftir 14-12 í hálvleikinum. Liðini fylgdust so at siga allan dystin, og tað var ikki fyrr enn seinastu 10 minuttirnar at tað skrædnaði hjá okkara. Kvinnurnar vístu annars góðan geist, vilja og áræði.
Eftir dystin var Maria Halsdóttir Weyhe kosin besti leikari hjá Føroyum í dystinum. Maria var eisini toppskjútti við 8 málum.
Málskjúttar hjá Føroyum:
Maria Halsdóttir Weyhe 8
Eva Barba Arge 4
Súna Krossteig Hansen 2
Lív Poulsen 2
Hjørdis Viðsrein 1
Ingibjørg Olsen 1
Ingunn Kristina Persson 1
Marita Mortensen 1
Føroysku kvinnurnar hava frí í dag og skulu spæla um 7. pláss í kappingini sunnudagin

robotstxt: allowed

filter: keep


text:
Heimastýrislógin
Á donskum
Fyrilestur um stýrisskipan
Færø Amts Kundgørelse Nr. 11 af 31.03.1948 af Lov om Færøernes Hjemmestyre.
I Erkendelse af den Særstilling, som Færøerne i national, historisk og geografisk Henseende indtager indenfor Riget, har Rigsdagen i Overensstemmelse med Vedtagelse i Færøernes Lagting vedtaget og Hans Majestæt Kongen stadfæstet følgende
Lov om Færøernes Hjemmestyre
§ 1. Føroyar eru sjálvstýrandi tjóð í danska ríkinum samsvarandi hesi lóg.
Innanfyri ríkismarki taka Føroyingar við fólkavalda løgtingi sínum og einum av tinginum stovnaðum landastýri ræði yvir føroyskum sermálum sum í hesu lóg ásett.
§ 2. Tey mál og málsøki, sum sett eru undir A í tí lista, ið sum skjal er bundin til hesa lóg, verða prinsipielt at rokna sum føroysk sermál. Føroyska heimastýrið (teir í § 1, 2. pkt. nevndu stovnar) kann gera av, at øll hesi mál og málsøki ella nøkur av teimum verða beinan vegin at flyta til heimastýrið við teirri fylgju, at heimastýrið tekur uppá seg tær útreiðslur, ið fylgja við teimum. Við somu fylgju kann heimastýrið seinni gera av, at mál og málsøki, sum ikki beinan vegin verða yvirtikin, skulu verða flutt til heimastýrið. Á líknandi hátt hevur heimastýrið skyldu at taka við málum og málsøkjum á listanum, tá ríkisvaldið ynskir tað.
§ 3. Viðvíkjandi teimum á listanum undir B settu málsøkjum verður eftir nærri samráðing gjørt av, um og í hvørjari vídd hesi mál kunnu verða flutt til føroysk sermál.
§ 4. Heimastýrið hevur lóggávuvald og umboðsvald viðvíkjandi teimum økjum, sum hoyra undir hetta stýri.
Tær av løgtinginum samtyktu og av landsstýrisins formanni staðfestu lógir verða nevndar løgtingslógir.
§ 5. Føroyska heimaræðið er avmarkað av teimum til einahvørja tíð verandi sáttmálaligu og øðrum internationalum rættindum og skyldum.
Ríkisvaldið hevur avgerðarrættin í spurningum, sum viðvíkja ríkisins viðurskiftum við útheimin.
§ 6. Viðurskifti, sum ikki samsvarandi hesi lóg hoyra undir føroyska heimastýrið, verða umsitin sum ríkisins felagsmál av ríkisvaldinum.
Ivamál um føroyska heimastýrisins ræði í mun til ríkisvaldið verða løgd fyri nevnd, skipað av tveimum limum valdum av ríkisstjórnini, tveimum valdum av landsstýrinum og trimum av hægstarættarpresidentinum valdum hægstarættardómarum; ein teirra verður settur sum formaður. Eru teir fýra av ríkisstjórnini og landsstýrinum valdu limirnir samdir, er málið endaliga avgjørt. Um so ikki er, verður málið avgjørt av teimum trimum hægstarættardómarunum.
Forsetisráðharrin kann fyribils seta úr gildi samtykt, sum er løgd fyri nevndina, inntil avgerð hennara liggur fyri.
§ 7. Fyri at vissa, at Løgtingið fær mest møguliga ávirkan á, hvussu serligar ásetanir fyri Føroyar í lógum, sum ríkisvaldið gevur, verða skipaðar, skulu stjórnaruppskot, ið innihalda ásetanir, ið bert viðvíkja Føroyum, leggjast fyri føroyska heimastýrið til álitis, áðrenn tær verða settar fram fyri ríkisdagin. Annars skulu ríkislógir, sum viðvíkja lokalum føroyskum viðurskiftum, leggjast fyri føroyska heimastýrið til álitis, áðrenn tær verða settar í gildi í Føroyum. Freist kann í hvørjum einstakum føri verða sett fyri tíðina, tá álitið frá heimastýrinum skal vera liðugt.
Hevur tann í hesum petti nevnda fyriløga vegna átroðkandi viðurskifti ikki kunna farið fram, skal lógin skjótast verða send heimastýrinum til ummælis.
Á sama hátt verður framfarið viðvíkjandi sáttmálum og øðrum internationalum semjum, sum krevja ríkisdagssamtykt, og sum nerta við serlig føroysk áhugamál.
§ 8. Um føroyska heimastýrið skuldi sett fram ynski um tað, verður eftir samráð við landsstýrið settur í uttanríkisráðharradeildini ein í føroyskum viðurskiftum serkønur maður til at vera ráðharradeildini til hjálpar við viðgerð av serligu vinnuligu áhugamálum Føroya. Útreiðslurnar av hesum verða goldnar av ríkiskassanum.
Um føroyska heimastýrið skuldi sett fram ynski um tað, verða eftir samráð við landsstýrið settir við tær donsku sendimannastovurnar í teimum londum, har Føroyar hava serligan vinnuligan áhuga, hjálparmenn, sum serliga skulu umsita hesi áhugamál. Útreiðslurnar av hesum verða goldnar av Føroyum.
Eftir samráð við føroyska heimastýrið verður í teimum einstøku førunum givið heimastýrinum høvi til at røkja Føroya serligu áhugamál við tingingum við útheimin um handils- og fiskivinnusemjur.
Har talan er um serlig føroysk mál, kann uttanríkisráðharrin, um tað ikki er hildið ósambarligt við áhugamál ríkisins, heimila umboðsmonnum heimastýrisins, um ynski verður sett fram um tað, til beinleiðis at tinga undir viðvirkan av uttanríkistænastuni.
§ 9. Eftir samráðing verður semja gjørd um, í hvørjum føri og í hvørjari vídd tað er møguligt innanfyri øki, sum eru felagsmál, at geva heimastýrinum í hendi at áseta nærri reglur fyri teimum serligu føroysku viðurskiftinum og taka við umsitanini av avvarðandi økjum.
§ 10. Í ferðapassi og tjóðarprógvi skrivað í Føroyum til Føroying verða „Føroyingur" og „Føroyar" sett aftaná orðini „Dansk" og „Danmark". Sum Føroyingur verður roknaður hann, ið hevur danskan ríkisborgararætt og er heimahoyrandi í Føroyum.
Valrætt og valføri til stovnar, sum hoyra undir føroyska heimastýrið, kunnu verða treytað av, at avvarðandi er Føroyingur. Annars kann í lóggávu ella umsiting ikki verða gjørdur munur á Føroyingum og øðrum donskum ríkisborgarum.
§ 11. Føroyskt verður viðurkent sum høvuðsmál, men danskt skal lærast væl og virðiliga, og danskt kann eins væl og føroyskt nýtast í almennum viðurskiftum.
Við framløgu av appelmálum skal donsk umseting av øllum føroyskum skjølum fylgja við.
§ 12. Serligt føroyskt flagg verður viðurkent. Ríkisvaldið nýtir í Føroyum Dannebrog, eisini á skipum sínum. Privat – persónar ens væl og feløg og stovnar – skulu hava rætt til at nýta ríkisflaggið á landi. Annars eru ásetanirnar um at nýta føroyska flaggið í Føroyum og á skipum, skrásett í Føroyum, eitt sermál.
§ 13. Allar ásetanir, ið nú eru galdandi í Føroyum, og sum ikki stríða móti hesi lóg, verða í gildi, inntil tær verða broyttar ella avtiknar av rætta valdi.
§ 14. Føroyar eru á Ríkisdegnum umboðaðar við minnst tveimum limum. So leingi Ríkisdagurin er býttur í tey tvey núverandi tingini, eru Føroyar umboðaðar við einum limi í Landstinginum, sbr. grundlógarinnar § 36, og tveimum limum í Fólkatinginum.
§ 15. Amtmannsembæti í Føroyum verður avtikið.
Í staðin kemur embæti sum ríkisumboðsmaður. Ríkisumboðsmaðurin er ovasta umboð ríkisins í Føroyum og fyristøðumaður fyri ríkisins umsiting í Føroyum. Ríkisumboðsmaðurin hevur atgongu til Løgtingið og til at luttaka í samráðingum um øll felagsmál, tó uttan at hava atkvøðurætt. Hann skal beinan vegin fáa boð um samtyktir, sum gjørdar verða av Løgtinginum ella landsstýrinum, eins og hann beinan vegin skal fáa eintøk av løgtingslógum og øðrum av føroyska heimastýrinum gjørdum ásetanum.
Ríkisumboðsmaðurin tekur við teimum broytingum, sum fylgja av hesi lóg, við starvi amtmannsins, inntil avvarðandi øki verða umskipað.
§ 16. Henda lóg kemur í gildi 1. apríl 1948.
Føroysk sermál
Listi A.
Eftirfylgjandi øki eru sermál, soleiðis at tey beinan vegin verða flutt til føroyska heimastýrið ella seinni verða flutt til tess eftir ynski heimastýrisins ella ríkisstjórnarinnar.
1. Føroya egna stýrisskipan innanfyri avmarkanina í nýskipanini.
Harundir hoyrir – innanfyri nevndu avmarkan – ásetanir um Løgtingið, lóg um val til tess, umsitingarvaldið, skapan, samtykkjan og staðfesting løgtingslóganna og kunngering teirra, setan av egnum tænastumonnum, avsetan teirra, tænastutreytir, lønir og eftirlønir teirra.
2. Kommunal mál.
Harundir hoyra stjórnan av kommununum, eftirlit við teimum, kommunuskattur.
3. Byggingar- og brunamál, ætlanir yvir býir, húsaspurningar, leiguspurningar, fólkayvirlit.
4. Heilsumál, læknar, jarðamøður, sjúkrahús, apotek. Harundir hoyra embætislæknarnir, kvakksalvaralóggáva, skipanir móti tuberklum og øðrum smittandi sjúkum, sinnissjúk, vaccinering.
5. Almenn forsorg.
Serforsorg.
Fólkatrygging.
Tvungin vanlukkutrygging.
Arbeiðarar, arbeiðaraviðurskifti, lærudreingir, hjálparmenn, frítíð.
6. Beinleiðis og óbeinleiðis skattur.
Harundir hoyra eisini stempulgjøld, gjald av totalisatorspæli, gjald av serligum føroyskum happadrátti, meðan gjald fyri avgreiðslu, so sum skiftigjøld, rættarsportlar, tinglesingargjøld fara til tann, ið ber útreiðslurnar av avvarðandi stovni.
7. Játtanarrætt og yvirhøvur rætt til at ráða yvir øllum egnum inntøkum. Skipan av roknskaparførslu, grannskoðan og decisión viðvíkjandi egnum inntøkum og útreiðslum.
8. Góðkennan av havnagjøldum.
9. Skúlamál.
Harundir hoyra bæði fólkaskúlin, próvskúlar og skeið, læraraskúlin, fólkaháskúlar, eftirskúlar, ungdóms- og kvøldskúlar, húshaldsskúlar, fakskúlar sum handilsskúlar, tekniskir skúlar, navigatiónsskúlar o.s.fr.
10. Skjalasøvn, bókasøvn, gripagoymslur.
Undantikið frá hesum verða skjøl ríkisins; fyrivarni verður tikið viðvíkjandi skyldu til at lata prent til kgl. bókasavnið.
11. Friðan av byggningum og náttúrufriðan.
12. Havnir, tryggjan av strond, kanalir, vatnorkustøðir, samferðslumál, harundir vegir, jarnbreyt, sporvegir, fergur, buss- og farmakoyring.
Motor- og ferðsluviðurskifti.
Post-, telegraf- og telefonmál í Føroyum.
Elektrisk virki.
13. Landbúnaðarviðurskifti.
Harundir almenn búnaðarlóggáva, festi, leiga, sundurbýtan, útskifting, húsmannsbrúk, urtaalan, húsdjóraalan, urtagarðsbrúk, hjávinnur búnaðarins, jarðarbót, skógrøkt.
Djóralæknamál.
Fyriskipanir móti skaðadjórum.
Húsdjór, valdgerð, djóravernd, hundslóg.
Jakt og friðan av djórum á territoriinum.
Fiskiskapur og friðan av fiski á territoriinum.
Matrikulsmál.
14. Sjónleikar- og ljósmyndaloyvi, skemtunarmál.
Innsavnan og burturlutan.
Skipastrandingar.
Finningargóðs.
Eitur, spreingievni, vápn.
15. Útgerðar-, framleiðslu- og býtingarmál.
Prísansan, hámarksprísir.
Skamtanir, rabat- og studningsskipanir.
Tantiéme- og vinningarmark.
Umfaran við vørum.
Reglur um rúsdrekka.
Reglur um afturlatingartíð.
Matstovur og gistingarhús.
Vinnumál.
Handils- og felagsskráseting.
Skipaskráseting.
Handilssemingsmenn, translatørar, dispachørar, vegarar, metarar.
Grannskoðarar.
Goymsluhús.
Kommissión, agentur, handilsferðamenn.
Agentur fyri útlendsk handilsfeløg.
Bókførsla.
Kreditfeløg o.l., tryggingarfeløg í Føroyum.
16. Yvirformyndarastova í Føroyum.
Tinglesing.
Ferðamannaviðurskifti.
Ekspropriatión til serlig endamál.
Ásetanir um framleiðslu av prenti.
Serstakar ásetanir um serliga tíðarrokning.
Val av almennum álitismonnum.
Eins rættindi fyri menn og kvinnur.
Listi B.
Eftirfylgjandi øki verða at samráðast víðari um, áðrenn endalig støða verður tikin til spurningin um og í hvørja vídd tey kunna verða viðurkend sum sermál:
1. Fólkakirkjan.
Harundir hoyrir øll tann kirkjuliga skipanin, ritualini, tænastumenn kirkjunnar, lønir og eftirlønir teirra, kirkjur, kirkjugarðar, úrgonga og inngonga í fólkakirkjuni, meinigheitsráð, valmeinigheitir, sóknarbandsloysing.
Tey frá fólkakirkjuni víkjandi trúarsamfeløg, halgidagslóggávan.
2. Politi.
3. Ráevni í undirgrundini.
Radio.
Loftferðsla.
4. Jarðagrunnurin.
5. Eftirlit við inn- og útfluttningi.


text:
Útgivið tann: 25.12.2013
Mans ella menn (Marius Staksberg)
Skrivað hevur: Jógvan Andersen
Eins og vanligt var í eldri máli, brúka vit framvegis hvørsfall av orðinum maður eftir talorð. Men her er tað hvørsfall eintal, sum verður brúkt sum fleirtalsorð. Vit siga Ein maður var við bátinum, men Tríggir mans vóru við bátinum. Tað ber sjálvsagt eisini til at siga Tríggir menn vóru við bátinum. Mans er sostatt mestsum vorðið ein fleirtalsformur av orðinum maður undir liðini á hinum regluliga forminum menn. Men her eiga vit at hava í huga, at mans bert kann brúkast eftir talorð og orð sum nógvir og fleiri, eitt nú Hvussu nógvir mans eru við skipinum? Tað ber tí ikki til at siga t.d. Sjey raskir mans manna bátin, ella Tríggir gamlir mans vóru við bátinum. Tá ið lýsingarorð, í hesum føri raskir og gamlir, stendur ímillum talorðið og orðið maður, mugu vit brúka tann regluliga fleirtalsformin menn, t.e. Sjey raskir menn manna bátin og Tríggir gamlir menn vóru við bátinum.


text:
Tað er í kvøld, at vit fáa at vita um Olivur Bech Andreasen sleppur víðari til sonevndu liveshows í X Factor.
Hetta verður tá bootcamp hjá Remee verður sent frá klokkan 19 á DR 1.
Olivur Bech Andreasen framførdi sangin “The Gambler” hjá Kenny Rogersa til Five Chair Challenge. Hetta var sera væl móttikið av bæði áhoyrarum á dómarum.
Halt kjaft tú ert góður, stól nú!, segði Blachman beint eftir framførsluna.
Men um tað er nokk hjá Remee til at geva Olivur møguleikan í beinleiðis sendingunum, sum byrja 23. februar, fer at vísa seg.
Omanfyri sæst framførslan hjá Olivuri í Five Chair Challenge.


text:
Tíðindaskriv
22.04.2018 - 11:12
Humanistafelag Føroya hevur havt stóra framgongd aftaná sendirøðina "Gud signi Føroyar".
Felagið gav sína hugsan til kennar í 4. og 6. parti av "Gud signi Føroyar", tá ið fólkakirkjan og fólkaskúlalógin vórðu viðgjørd. Felagið, sum annars hevur havt 45 limir í fleiri mánaðar, hevur nú fingið 13 nýggir limir uppá einans tríggjar dagar.
Humanistafelag Føroya fegnast um hesa stóru framgongd og vónar, at hetta er við til at varpa ljós á vaksandi ynskið um einar Føroyar, sum rúmar øllum menniskjum.
Øll kunnu gerast limur í Humanistafelag Føroya - kom og ger mun við at skriva okkum eini boð á Facebooksíðu okkara.
Humanistafelag Føroya


text:
Savn - Savn umvegis november 2013
Desemberkalendarin
Kalendarin sum er sendur í hvørt hús I Fuglafirði
Klikk her fyri at heinta kalendaran!
Rætting: Jólahugnin á Vesturstovu er mikudagin 4 des. og ikki 29 nov
Tankar og tónar í Fuglafirði
Tað er Fuglafjarðar kvinnukór- gentukórið gamla, sum fer at syngja. Meðan kórið syngur, verður myndasýning og upplestur.
Foto av málningum hjá Heðini verða sýnd upp á ein dúk í kirkjuni, har grundstøðið í myndafrásøgnini er málningurin: …
ÍF Kappróður fingið nýggjan høvuðsvenjara
ÍF Kappróður hevur í dag gjørt samstarvsavtalu við Per Venned sum høvuðsvenjara 2014.
Per Venned hevur drúgvar royndir sum rógvari, tey seinastu 4 árini umborð á Klaksvíkkingi.
ÍF Kappróður sær fram til eitt spennandi kapprórarár saman við …
Konsert við Mike Tramp (Support: Wolfgang Unplugged)
Leygarkvøldið tann 16. november 2013, kemur ein tónleikalegenda at vitja í Mentanarhúsinum í Fuglafirði. Hesaferð er tað eingin annar enn Mike Tramp, ið er mest kendur sum sangari í danska 70’ara bólkinum, Mabel, og stovnari …
Marjun í Lambanum, Heðin Kambsdal og Frits Johannesen lata upp framsýning í Ribarhús
Marjun í Lambanum, Heðin Kambsdal og Frits Johannesen lata upp framsýning í Ribarhúsi fríggjadagin 15. nov. kl 17:00 við málningum og vatnlitsmyndum. Marjun hevur tikið aftur í penslabørn síni, sum er gleðiligt, og liva tey …


text:
Orð og lag: George Bennard
Týtt: Victor Danielsen
1. Eg sá reistan langt burtur ein vanvirdan kross,
eitt merki um pínslur og háð;
og eg elski tann kross, har hin Elskaði hekk,
og øll syndin lá á honum tá.
Niðurlag: Ja, eg elski hin vanvirda kross,
har mín sál hevur frelsuna sæð,
haldi meg til hin vanvirda kross
og hann býti við krúnu ein dag.
2. Áh, hin krossur, sum vanvirdur, vrakaður er,
so heilt hann meg dregur at sær!
Tí, áh, Jesus, hvat fekk teg at bera tann kross!
Tað var dómurin, syndin hjá mær.
3. Áh, tú krossur! Teg fargaði blóðið so dýrt;
hvør vakur, hvør kærur tú er!
Tí á tær var tað, Jesus hin sigurin vann,
sum heilagan, reinan meg ger.
4. Áh, tú vanvirdi krossur! Lat aldri ein dag
meg skammast at bera títt spott,
inntil Jesus skal turka hitt seinasta tár
av tí eyga, sum mangan var vátt!


text:
Studentavegleiðing á Føroyamálsdeildini
Í studentavegleiðingini kanst tú fáa vegleiðing og stuðul í ymiskum viðurskiftum í sambandi við lesturin.
Høvuðsuppgáva studentavegleiðarans er at vegleiða í spurningum, ið hava við lestrarviðskifti at gera. Tað
fevnir millum annað um fakliga innhaldið í útbúgvingini, námsskipanina, akademiskt arbeiðslag, hvussu
tann einstaki betur kann leggja lesturin til rættis, lestrarlív og trivnaðarspurningar. Øll vegleiðing fer fram í trúnaði.
Set teg í samband við studentavegleiðaran umvegis teldupost. Avtala tíð at hittast til eitt prát, ella avtala eina telefonsamrøðu.
Guðrið Poulsen er studentavegleiðari á Føroyamálsdeildini.
Studentavegleiðingin er staðsett á Altjóða Skrivstovuni, sum húsast í kjallaranum á Lestrarskrivstovu Setursins í J.C. Svabos gøtu 7. Best er at gera avtalu frammanundan.
Viðtala er týsdagar kl. 9-11 og fríggjadagar kl. 12-13
Telefon 35 25 26
Teldupost fmd-studvegl(at)setur.fo
Ritvør Høvundsdóttir - Leiðbeining um at skriva bókmentaritgerð á Føroyamálsdeildini
Kærur


text:
USA viðurkennir Jerusalem sum høvuðsstað í Ísrael í dag
portal.fo - Oda Strøm: Amerikanska sendistovan í Ísrael hevur higartil verið í býnum Tel Aviv, men verður nú flutt til Jerusalem. Tað verður gjørt aftaná amerikanski forsetin Donald Trump í desember í fjør valdi at viðurkenna Jerusalem sum ísraelskan høvuðsstað.
Nógvar atfinningar hava verið móti viðurkenningini hjá USA, sum fyrr hevur valt ikki at blanda seg uppí, fyrrenn ein endalig friðaravtala varð gjørd millum ísraelar og palestinar. 128 lond í ST atkvøddu fyri, at USA átti at broytt sína avgerð, tí londini bera ótta fyri, hvat tað ger við friðin í landinum.
Avgerðin hjá USA vekjur eisini vreiði serliga hjá palestinum, sum eisini síggja Jerusalem sum teirra høvuðsstað. Palestinar ynskja, at Eysturjerusalem verður teirra høvuðsstaður í einum komandi palestinskum stati.
Síðan 30. mars í ár hava umfatandi mótmæli verið á markinum millum Gasageiran og Ísrael, har í minsta lagi 43 palestinar hava latið lív, skrivar DR.
Á mydnini síggja vit, v.f. amerikanska sendimannin í Ísrael, David Friedman, og ísraelska forsætisráðharran Benjamin Netanyahu.


text:
Til allar dagstovnar í Føroyum
Betri vinir átakið er ikki bert útviklað sum eitt tól at arbeiða við happing, men sum eitt tól at fyribyrgja happing. Les meira um Betri vinir og nýggju fatanina niðanfyri.
Saman við Betri vinir kuffertinum fylgir eitt skyldbundi skeið.
Eftir nærri avtalu kann ein Betri vinir - Fri for Mobberi skeiðshaldari koma út til tykkum. Fyrsta Betri vinir - Fri for Mobberi felaggskeið er tann 7. mai í Norðurlandahúsðinum. Um tit ynskja at hoyra nærri, eru tit vælkomin at seta tykkum í samband við Rúnu Ingunardóttir á runa@barnabati.fo ella 532011.
-
TOLSEMI, UMSORGAN, DIRVI & VIRÐING
"Vit ynskja at børn okkara, við hjálp frá foreldrum, námsfrøðingum og lærarum fáa eitt orðaval og ein hugburð har tey lætt og trygt kunnu tosa um tolsemi, dirvi, umsorgan og virðing. Við støði í menning av hesum eginleikum, kunnu vit gera mun, soleiðis at vit verða við til at skapa eina barna- og ungdómsmentan, sum á ein natúrligan hátt útihýsir happing."
Les um verkætlanina
Betri vinir er ein fyribyrgjandi verkætlan ímóti happing. Tilfarið er ætlað til 3-6 ára gomul børn, fakfólk og foreldur. Barnabati stendur fyri verkætlanini, í samstarv við Mary Fonden og Red Barnet.
Tilfarið er samansett av námsfrøðiligum amboðum, sum gera tað lættari at styrkja barnafelagsskapin og fyribyrgja happing.
Betri vinir er grundað á eina nýggja fatan av happing, sum tekur støði í virðunum tolsemi, virðing, umsorgan og dirvi.
Tá tú keypir Betri vinir, fylgir eitt vegleiðaraskeið við, har fakfólk leiðbeina tær.
Bara dagstovnar kunnu keypa Betri vinir.
Barnabati arbeiðir uttan fíggjarligan vinning, vit fáa sostatt ongan ágóða av søluni.
Fri for Mobberi er í dag í uml. 50 % av øllum donskum barnagarðum og í uml. 40 % av øllum skúlum/frítíðarskúlum.
Betri vinir er stuðlað av Mentamálaráðnum og Føroya Pedagogfelag
Betri P/F er høvuðsstuðul hjá Betri vinir.
Kuffertið hevur tilfar til børn, fakfólk og vaksin.
Til børnini er tilfarið til dømis Bamsa, samrøðutalvur/plakatir og massasjusøgur, sum gera tað møguligt hjá barnabólkinum at tosa um og spæla sær við virðini tolsemi, virðing, umsorgan og dirvi. Betri vinir tilfarið til tey størru børnini leggur upp til at tosa um felagsskap, vinarlag og arging í einum máli, sum børnini skilja. Vit tosa m.a. um munin millum at arga til stuttleika og at happa av álvara – og gera teir óvirknu áskoðararnar tilvitaðar um, at teir kunnu gera ein mun og geva teimum amboð at siga frá.
Í kuffertinum til tey minstu børnini er dentur lagdur á felagsítriv, har ymisk spøl geva børnunum kunnleika til fyrrnevndu virðini. Til fakfólk og foreldur eru t.d. kjakkort, sum kunnu nýtast á starvsfólka- og foreldrafundum, eins og tað eisini eru fimm ráð til foreldur, ið minna foreldrini á teirra leiklut í mun til trivnað í barnabólkinum.
Betri vinir kuffertið inniheldur:
– 1 Bamsa (handskadukka), eydnudjór hjá Betri vinir. Bamsa er felags hjá stovuni.
– Lítlar persónligar bamsur.
– Námsfrøðilig hefti um ástøði, praksis og virksemi
– Vegleiðing á dvd
– Samrøðutalvur/plakatir (tekningar og stuttar søgur á forsíðuni, spurningar á baksíðuni)
– Massasjusøgur “Tann, mann nertur við, happar mann ikki”
– Náttúruhefti “Felags í náttúruni”
– Kjakkort til fakfólk og foreldur
– Bók “Bamsan hjá Robertu”
– Ráð til foreldur (brøv + plakatir)
– Postkort
– Klisturmerki
Granskarar hava við jøvnum millumbilum fylgt og eftirmett verkætlanina Betri vinir – Fri for Mobberi. Tí vita vit, at tilfarið riggar og hevur positiv úrslit.
Ein bólkur av granskarum frá Roskilde Universitet, stjórnaður av Jan Kampmann, fylgdi Betri vinir – Fri for Mobberi verkætlanini í Danmark frá 2007 til 2009. Í alt vóru átta frágreiðingar givnar út um Betri vinir – Fri for Mobberi. Niðurstøðan var m.a., at børnini vóru blivin munandi betri at standa ímóti happing í stovnunum, sum høvdu arbeitt miðvíst við Betri vinir.
Ein kanning frá 2011, har tilvildarligir Betri vinir-brúkarar blivu spurdir, vísti m.a., at:
53 % halda, at børnini eru blivin betri at handfara happing
60 % halda, at børnini eru blivin meira hjálpsom ímóti hvørjum øðrum
98 % av teimum spurdu vilja halda fram við at nýta Betri vinir og viðmæla øðrum at gera tað sama
Í Betri vinir hava vit fingið íblástur frá granskingarverkætlanini Exploring Bullying in Schools – eXbus. Betri vinir lýsir happing soleiðis:
Happing…
– snýr seg um útihýsing frá einum felagsskapi
– fer fram í og rundan um ein bólkafelagsskap, har øll børn hava meira ella minni sjónligar leiklutir
– er sermerkt av útihýsing, ið hendir ferð eftir ferð yvir eitt tíðarskeið og sum heild boðar frá: ”Tú er ikki við her”
– kann vera beinleiðis jagstran ella óbeinleiðis útihýsing – og meira ella minni sjónlig.
– er treytað av eini valdsójavnvág, har tað er vorðið sosialt góðtikið, at ein ella fleiri eru minni verd enn onnur.
– fer fram í einum sosialum samanhangi, sum barnið, ið verður happað, ikki kann draga seg frá. Til dømis í barnagarði, skúla ella frítíðarítrivi.
Happingin fer fram í bólkafelagsskapum. Tí skal orsøkin og loysnin ikki bara finnast hjá happaranum ella tí, sum verður happað/ur.
Tað er neyðugt at arbeiða við mentanini í felagsskapunum, har børn eru við – í stovnum, í skúlanum og í frítíðini.
Nógv skilja happing út frá tí, tey síggja. Sum nakað, ið fer fram millum ein happara og eitt offur. Ofta verður eisini hildið, at happing kemur av onkrum í persónsmenskuni ella uppvøkstrinum hjá tí happaða ella happaranum.
Granskingin seinastu árini hevur havt við sær eina nýggja sjón á happing. Nú vita vit, at skyldin ikki liggur hjá ávísum børnum, men í mentanini hjá felagsskapunum, sum børnini eru ein partur av.
Tað kanst tú lesa meira um her.
Happing er eitt tekin um ótryggleika
Vit menniskju hava tørv á hvørjum øðrum. Sosialir samanhangir eru við til at skapa okkum og geva okkum okkara samleika, og tí kann útihýsing niðurbróta eitt menniskja.
Happing hongur saman við okkara tørvi at vera partur av einum felagsskapi. Um vit eru í iva um, hvar vit hoyra til, kann tað kennast ótespiligt, tí okkara lívsgrundarlag verður hótt.
Í heiminum hjá børnum kann kenslan av at hoyra til koma undir trýst, um ikki botnur er lagdur undir ein góðan felagsskap í bólkinum, sum børnini eru í, ella um tann verandi sosiala støðan verður hótt. Tað kann til dømis vera, at lærarin verður skiftur út ella nýggir klassar verða gjørdir.
Ein máti at minka um ótryggleikan er at skapa ein annan felagsskap, ein nýggjan felagsskap, har felagsskapurin er samansettur av at halda hini uttanfyri.
Happing er við øðrum orðum eitt tekin – ein ótilvitaður atburður – fyri sjálvur at sleppa undan at standa einsamallur.
Tolsemið er avgerandi
Í ótryggum barnafelagsskapum er tolsemið ikki nóg gott.
Í myndatalu kann mann siga, at børnini eru á einum smølum vegi, har øll ansa eftir øllum. Tann, ið traðkar út um, er í vanda fyri at blíva happaður. Í bólkum við nógvum tolsemi er rúm fyri øllum og virðing óansæð evni, útsjónd, persónsmensku og leiklut.
Hvør, ið happar og verður happaður, fylgir ikki einum greiðum mynstri. Øll kunnu verða happað.
Av somu orsøk kann mann ikki peika eitt barn út og geva viðkomandi skyldina fyri happing. Tað er neyðugt at arbeiða við tolsemi og virðing í øllum barnafelagsskapinum.
Niðurstøðan er, at tað finnast ikki ónd børn, bara ónd mynstur.
Filmur: Nýt tríggjar minuttir at skilja hvussu happing fer fram. Trýst á myndina fyri at byrja filmin.
Tað er ikki alt, sum fær vreiði og máttloysi fram hjá børnum, sum er happing.
Fyri at vita nær og hvat mann sum vaksin skal gera, so er týdningarmikið at skilja millum arging, ósemjur og happing.
Arging
Arging er ikki í sær sjálvum happing.
Arging er vanliga tilvildarlig, meðan happing er reglulig. Arging heldur ofta uppat av sær sjálvum. Tað ger happing ikki. Børn og vaksin flest halda, at tað er stuttligt at arga, men tað er treytað av hvat argingin snýr seg um og um argingin er undirskilt av luttakandi pørtum.
Tað er okay at arga, men tað finst eitt mark, sum verður lýst í sjálvari støðuni.
Í Betri vinir tosa vit um ”at arga til stuttleikar” og ”at happa í álvara”.
Tá børn arga til stuttleikar, hava tey tað stuttligt og flenna. Tað er ein máti at hava positivt samband og ger, at tey koma tættari at hvørjum øðrum.
Um børn arga í álvara, gera tey onnur kedd og skumpa tey burtur.
Ósemjur
Ósemjur eru ein natúrligur partur av menningini hjá børnunum, og tær eru í øllum bólkum.
Ein ósemja snýr seg vanliga um ein tvídrátt um ting ella viðurskifti. Børn kunnu t.d. hava ein tvídrátt um at arga ella um hvør sleppur at spæla við súkkluna ella skipa fyri í onkrum spæli.
Støðan kann gerast spent og hava við sær klandur og bardagar, tí tað eru kenslur blandaðar uppí, men partarnir eru javnmettir, og tá ósemjan snýr seg um eitt ting, ber til at hjálpa teimum at finna eina loysn.
Tað avgerandi er, hvussu ósemjan verður loyst, og at øll børn, ið eru við í ósemjuni, koma út við varðveittari tign. Á hendan hátt kunnu børnini læra og mennast positivt av ósemjum.
Fyri at loysa eina ósemju skulu vaksin vera góð at lurta eftir børnunum og hjálpa teimum at seta orð á teirra kenslur.
Happing
Happing er ikki ein natúrligur partur av at vera saman við øðrum menniskjum.
Happing snýr seg um sambond, og eitt offur fyri happing kann ikki broyta sambond, tí viðkomandi er útihýstur frá felagsskapinum, og tí stendur viðkomandi uttan ávirkan, hóast hon ella hann ynskir at verða góðtikin.
Ósemjur kunnu verða til happing, um tær ikki verða loystar á skynsaman hátt, og um samgongur taka seg upp, sum beinleiðis fara eftir at útihýsa ella jagstra persónin, ið verður happaður. Vaksin kunnu eisini vera ein partur av hesi útihýsing ella jagstran.
Les meira um hvat happing er í øðrum greinum á hesi síðuni.
Besta amboðið ímóti happing og sosialari útihýsing er at stuðla børnum í tollyntum og positivum barnafelagsskapum.
Vaksin – foreldur, fakfólk og vaksin, sum í frítíðini arbeiða við børnum – hava avgerandi leiklut sum leiðvísarar og fyrimyndir, tá talan er um sosiala lívið hjá børnunum. Tey eru avgerandi í stríðnum at fyribyrgja happing.
Tað snýr seg um miðvíst at uppbyggja og stuðla samanhaldinum millum børn gjøgnum spøl, undirvísing, venjing og sosialt virksemi. Samstundis er tað týdningarmikið at stuðla teimum í at siga frá, tá onkur útihýsir og argar.
Betri vinir er námsfrøðiligt tilfar til børn, fakfólk og foreldur, sum arbeiða við at styrkja barnafelagsskapin í vøggustovum, dagrøkt, barnagarðum og skúlum – og sostatt fyribyrgja happing. Nágreiniliga arbeiðir Betri vinir við menningini av virðunum tolsemi, virðing, umsorgan og dirvi í barnabólkum.
Gransking vísir, at Betri vinir riggar.
Sum foreldur hava vit stóra ávirkan á trivnað hjá børnum – eisini hóast vit ikki eru til staðar kropsliga. Heima við døgurðaborðið eru vit jú við til at seta dám á lagið og mentanina í barnagarðinum og skúlanum. Tí er tað týdningarmikið, at foreldur taka samábyrgd og eru áhugað í øllum barnabólkinum og ikki bara okkara egnu børnum.
Soleiðis hjálpir tú at fyribyrgja happing
Um mann fylgir ráðunum hjá Betri vinir – og gjarna kjakast um tey í foreldrabólkinum – er mann væl á veg til at tryggja ein góðan barnafelagsskap, har rúm er fyri øllum børnum.
- Stuðla tínum barni at spæla við fleiri børn í vøggustovuni/dagrøktini. Tað gevur royndir at hava ymiskar spæliupplivingar við nógv ymisk børn. Samstundis ert tú við at tryggja, at øll børn í bólkinum hava spæliavtalur – og harvið eitt pláss í felagsskapinum.
- Tosa pent um hini børnini í vøggustovuni/dagrøktini og um teirra foreldur. Negativ orð um barnagarðsvinir ella skúlavinir hjá tínum børnum kunnu elva til agg ímóti ávísum børnum. Stuðla heldur tínum barni í at vera positivt og opið fyri øllum. Dugir tú t.d. nøvnini hjá vinunum? Siga tit ”hey” við øll børn og vaksin, tá tú fert við og eftir barninum hjá tær?
- Tak væl ímóti nýggjum børnum. Vit menniskju hava tørv á hvørjum øðrum. Sosialir samanhangir eru við til at skapa okkum og geva okkum okkara samleika, og tí kann útihýsing niðurbróta eitt menniskja. Í heiminum hjá børnum kann kenslan av at hoyra til koma undir trýst, um ikki botnur er lagdur undir ein góðan felagsskap, ella um tann verandi sosiala støðan verður hótt.
- Eggja tínum barni at siga frá og at stuðla og verja vinir, ið ikki kunnu verja seg sjálvar. Børn, ið kenna seg uttanfyri barnabólkin, hava tørv á stuðli og innbjóðingum frá góðum vinum. Børn, sum eru góð at hjálpa, troysta og verja onnur, ”veksa” innaní – og uttaná!
- Ver opin og positivur, tá onnur foreldur tosa um trupulleikar hjá børnum teirra. Tað er viðkvæmt at reisa seg á einum foreldrafundi og siga, at títt barn ikki hevur tað gott í barnagarðinum ella skúlanum og hevur tørv á spæliavtalum og vinum. Tað er lættari, um hini foreldrini vilja lurta og eru opin.
Eykaráð
Vís áhuga fyri digitala lívinum hjá barni tínum. Børn duga at fáast við miðlar, men tey skilji tað ikki altíð. Tí hava tey tørv á stuðli frá vaksnum. Spæl við, ver forvitin og forklára, at man eisini skal vísa umsorgan í digitala heiminum.
Bræv til foreldur
Sum pdf
Framløga til foreldrafund
Til Appel brúkarar (Keynote)
Til Windows brúkarar (Power Point)
Annað (Pdf)
Tey fýra viðrini sum pdf (A3)
Við tekst trýst her
Uttan tekst trýst her
Mobning – viden og værktøjer for fagfolk
e-bók
Strikumynd
Farva ymiskar kenslur her
Betri P/F er høvuðsstuðul
Tilfar til tykkum, ið arbeiða við Betri vinir
Letur upp í nýggjum vindeyga
-
"Eitt jaligt og fitt átak ímóti happing"
"Eitt amboð sum samlar øll amboðini"
Um tit ynskja at hoyra nærri, eru tit vælkomin at seta tykkum í samband við okkum á runa@barnabati.fo ella 532011


text:
EBI/FarGen skeið í bioinformatik
Altjóða skeiðið í bioinformatik, sum FarGen skipar fyri saman við European Bioinformatic Institute, er byrjað í morgun.
Skeiðið er fullteknað við 30 luttakarum frá Ílegusavninum, Deildini fyri Arbeiðs- og Almannaheilsu, Heilsufrøðiligu Starvsstovuni, Fróðskaparsetrinum, Heilsuverkinum, Keypmannahavnar Universiteti, Ålborg Sygehus, Uppsala Universiteti, Fiskaaling og FarGen.
Í dag og í morgin verður arbeitt við amboðum í samband við Ílegugransking. Les meira um skeiðið her


text:
Vælferðarsamfelagið má framtíðartryggjast betri
29. desember 2014
Endurskoðan av verandi vælferðarskipan
Tað er nógv, sum týður uppá, at verandi vælferðarskipan má endurskoðast ella eftirhyggjast. Okkara demokratiska vælferðarskipan tryggjar øllum borgarunum ein rætt til sosialar tænastur uttan mun til t.d. inntøku ella hvar ein býr í landinum.
Við einari liberalari vælferðarskipan skalt tú í størri mun taka ábyrgd sjálvur at tekna tryggingar til sjúkra- og heilsuviðgerð og sjálvur gjalda brúkaragjøld til aðrar sosialar tænastur.
Tey samfeløg, sum ávikavist velja hesar vælferðarskipanir fáa heilt hvør sína samfelagsskipan innihaldsliga, men hava kortini sama endamál um at menna og varðveita “tað góða samfelagið.” Tað kunnu verða siðvenjur og ymisk mentan, sum avgerð, hvørja vælferðarskipan eitt land velur.
Sambandsflokkurin eigur heilt greitt at velja eina demokratiska vælferðarskipan, sum byggir á samhaldsfesti og tryggjar okkum øllum nakrar kjarnuvælferðartænastur.
Fakta er, at í 2011 komu 11% av samlaðu útgoldnu lønunum frá lønarinntøkum frá útlandinum, men av hesum inntøkum verður fyri tað mesta ikki goldin skattur til felags landshúsarhaldið, og hetta leggur stórt trýst á okkara vælferðarskipan. Tí muga gerast kombinatiónir av einari vælferðarskipan og umfordeiling við beinleiðis lønarskatting, sum vit kenna tað og eisini ásetast brúkaragjøld fyri serligar inntøkubólkar.
Um so er, at politiska skipanin bara passivt bíðar eftir, hvat møguliga hendir um 15-20 ár við samfelagsbygnaðinum og vælferðarøkinum í Føroyum, so er stórur vandi fyri, at vit koma at standa við einum samfelag, sum ikki er kappingarført og burðardygt og sum kann hava við sær, at almennu kjarnuvælferðartænasturnar versna til minimala vælferð, bæði í mun til verandi støðið og í mun til onnur framkomin lond. Í ringasta føri kann talan gerast um eina fólkafráflyting umframt vantandi tilflyting.
Fíggjarpolitikkurin tekur enn støðið í einum fíggjarári í senn og harvið verða ikki lagdar nakrar bygnaðarligar langtíðarætlanir, sum kunnu leiða og planleggja okkum betri burturúr teimum trupulleikum, sum t.d. verða við aldurssamansetingini og at eldraøkið fer at krevja fleiri eldra- og umsorganartænastur og harvið íløgur og útreiðslur og hægri játtanir. Legg til merkis, at tá talan er um infraskipanina (vegir og tunlar) og onnur hørð virði, so eru gjørdar langtíðaríløgurkarmar nógv ár fram í tíðina – so ymisk kann politiska raðfestingin vera.
Fyri yvirhøvur at hava eina kappingarføra vælferðarskipan krevst vælstandur, t.v.s. ein vinnudrivin búskapur umframt vøkstur. Tí skulu vit t.d. hava fleiri nýggj arbeiðspláss í fiskivinnuni og ferðavinnuni. Harafturat er eisini tørvur á fleiri arbeiðstímum hjá kvinnum á arbeiðsmarknaðinum fyri at skapa búskaparvøkstur.
Landskassin hevur enn hall í bestu búskapartíðum og akkumulerar skuld. Sostatt skal umframt at gjalda munandi øktar útreiðslur til vælferðartænastur um nøkur ár eisini afturgjaldast skuld – timingin er ikki góð fyri komandi ættarliðið. Samfelagsbúskapurin og landskassin fara at koma undir stórt trýst og tørvur verður á rationaliseringum av ymiskum slag.
Útlitini eru, alt annað líkað, at færri koma at rinda skatt til landshúsarhaldið samstundis sum fleiri gerast brúkarar av sosialu vælferðartænastunum um nøkur ár.
Fiskivinnan skapar inntøkur, sum vit vita eru óvissar ella sera skiftandi. Ein vantandi og ógreiður fiskarípolitikkur og vantandi marknaðarkarmar fyri at reka fiskivinnuna ger støðuna enn verri. Alivinninan sær út til at verða ein rættuliga trygg inntøkukelda, serliga um vit halda kósina við neyvari leiðslu, stýring og eftirliti. Nýggjar vinnur kunnu eisini vera óvissar - antin gerast tær til vakstrarvinnur ella onki.
Einasta vissa stóra inntøkukelda landskassans er ríkisveitingin, og sum er eitt sera týdningarmikið ískoytið til landshúsarhaldið og dygdargóða vælferð.
Politisku stevnumið Sambandsfloksins á vælferðarøkinum
Sambandsflokkurin hevur í sínari stevnuskrá nøkur greið mál og stevnumið fyri sosiala økið.
Grein 1 um Ríkisfelagsskapin .... Sambandsfloksins hugsan er tí tann, at skulu vit loysa tær fíggjarligu og mentanarligu uppgávur, sum liggja fyri, og skulu vit til eina og hvørja tíð vera før fyri at tryggja teimum, sum skulu liva í hesum oyggjum eins góð livilíkindi, sum í øðrum framkomnum londum, so er neyðugt at hava tætt tilknýti til annað land.
Harafturat stendur í grein 7 um Sosialmál .... Sambandsflokkurin vil framvegis arbeiða fyri, at sosiala lóggáva okkara verður soleiðis skipað, at tey gomlu, tey sjúku, tey brekaðu og onnur, sum hava hjálp fyri neyðini, fáa stuðul og viðgerð, ið ikki stendur aftanfyri tí, sum fæst í hinum Norðurlondum.
Flokkurin hevur, síðani hann var stovnaður, støðugt arbeitt fyri við lóg at tryggja teimum gomlu, sjúku, evnaveiku, avlamisfólki og øðrum, ið hava hjálp fyri neyðini, eins góðan stuðul og viðgerð, sum fæst í okkara grannalondum. Tað er umráðandi at halda hesa lóggávu viðlíka og útbyggja hana.
Tær sosialu útreiðslurnar eru ein tann størsti partur av fíggjarlógum landsins, og tær vaksa støðugt. Higartil hevur ein stórur partur av hesum útreiðslum verið javnaður millum landið og ríkið sum ein trygd fyri, at vit undir skiftandi korum kunnu varðveita livistøðið á hædd við tað í okkara grannalondum.
Eftir stevnuskrá Sambandsfloksins at døma, er tað onki at ivast í, hvat flokkurin framhaldandi eigur at virka fyri til eitt komandi løgtingsval og fólkatingsval. Lívilíkindi í Føroyum og Danmark eiga at verða lýst soleiðis, at vit kunnu arbeiða fram ímóti málunum í stevnuskrá floksins.
Lægri vælferð og livistandardur í FøroyumFøroyingar hava gjøgnum seinastu 60-árini bygt upp og ment eina vælferðarskipan, sum hevur tryggjað borgarunum, t.e. børnum, ungum, vaksnum og eldri, eitt gott lív og trivna. Endamálið hevur heilt einfalt verið at gera tað møguligt hjá fólkinum at búleikast og virka á hesum fjarskotnu oyggjum útí í Atlantshavinum.
Hetta hevur eydnast sera væl og vit hava eitt samfelag, sum á fleiri økjum er kappingarført við onnur framkomin lond, hvat vælferðarskipanum viðvíkja. Alt hetta er gjørt við góðari hjálp frá Rìkisfelagsskapinum.
Tað eigur at verða ein politisk uppgáva at tryggja ein livistandard, sum skapar menning og trivnað, eitt nú máta við inntøkubýtinum, inntøkum at ráða yvir og skatta- og avgjøldstrýstinum. Avbjóðingin er at brúka ein effektivan máta ella myndil at tryggja ein javnt høgan livistandard.
Kanningar vísa, at eitt samfelag og tess íbúgvar hava tað best um øll javnt hava tað meira og minni gott fíggjarliga og sosialt – hetta er eisini við til at minka um spenningar og negativar kreftir í einum samfelag.
Politiska amboðið ella hátturin at tryggja góða vælferð, líka møguleikar fyri øll og lívskvalitet fyri flest øll, er umfordeiling av virðum og ágóðum í einum samfelag. Henda umfordeiling verður gjørd av tí almenna umvegis fíggjarlógina og aðra serlóggávu. Vit kunnu siga, at tað almenna yvirstýrir marknaðarkreftunum við at býta vælferðina meira javnt millum borgararnar.
Grundgevingin fyri umfordeilingini umvegis landið ella statin fevnir eisini um etiskar spurningar, t.v.s. rættvísi og líka rættindini til allar borgarar. Sostatt hongur støddin á almenna geiranum saman við, hvussu umfatandi vit politiskt ynskja at umfordeila ágóðarnar í samfelagnum umvegis landið ella statin.
Fleiri av okkara grannalondum hava brúkt nógva orku uppá at allýsa eitt fátækramark og soleiðis tryggja, at ein partur av fólkinum ikki livir eitt lív, har tey nærmast eru ekskluderað úr vanliga samfelagum. Endamálið við slíkum mátingum er politiskt at tryggja borgaran móti fátækradømi og harvið tryggja øllum tað mest neyðuga. Hinvegin hevur onkur sagt, at .... vælferð bara fyri tey fátæku er ein vánalig vælferð.
Vælferðarsamfelagið Føroyar og Ríkisfelagsskapurin
Tað er nakað, sum bendir á, at vit í Føroyum eru afturútsigld, tá talan er um heilsutænastur, serforsorg og pensjónir. Talan er um málsøkið, sum ikki eru yvirtikin og tí eigur landsstýrið saman við donsku stjørnini at tryggja sama standard, sum í Danmark. Á fíggjarglógini fyri 2015 eru játtanirnar kortini hækkaðar nakað til vælferðartænastur, men ikki umvegis reguleringar í ríkisveitingini. Ein nýggj eftirlønarlóg varð eisini sett í gildið frá 1. januar 2014 um samansparing til egna eftirløn - eitt stórt framstig á vælferðarøkinum.
Tað eru eisini ein røð av øðrum vælferðarøkjum og tænastum, sum eiga at eftirhyggjast, t.d.:
- Heilsuverkið – bygnaður og tænastur o.a.
- Almannaverkið – veitingar, framtíðar útbyggingar á eldraøkinum o.a.
- Skúlaverkið – fólkaskúli, miðnám, hægri útbúgvingar o.a.
- Pensjónsviðurskifti o.a.
- Barnagarðsøkið o.a.
- Kommunubygnaður og samanleggingar
- Arbeiðsmarknaður
- Altjóða viðurskifti og krøv
- Arbeiðsloysisskipanin
- Aðrir partar av einari vælferðarskipan
Tíðin er nú komin, at ein komandi samgonga og landsstýrið seta út í kortið eina langtíðarætlan fyri, hvussu livilíkindini hjá føroyingum kunnu betrast og leggjast ein livistandardur, sum líkist tí danska, soleiðis at londini í Ríkisfelagsskapinum hava sama livistandard, tá talan er um felagsmál. Undir øllum umstøðum skulu vit royna at velja tað besta frá øðrum londum og lagað til okkara tørv og samfelag.
Útlitini fyri, at vit ikki varðveita verandi vælferðarstøðið við at lata standa til, er serliga til staðar, tá vit vita, at føroyska samfelagið um nøkur ár fer at verða sett saman við lutfalsliga fleiri brúkarum av vælferðartænastum og færri skattgjaldarum.
Samfelagsvirðini býtast rættvísari
Føroyska samfelagið í einum Ríkisfelagsskapi hevur væl ráð til at tryggja øllum borgarunum fleiri ágóðar frá teimum virðum, sum eitt nú eru í havinum frá okkara sjófeingi.
Sjófeingið er sambært fiskivinnulóggávuni ogn Føroya fólks og verður rætt atborðið, so eigur ein størri partur av sjófeinginum at koma fleiri til góðar umframt at marknaðarkreftirnar sleppa at ráða í fiskivinnuni við ávísari regulering. Tað eiga eisini at verða sett á stovn nógv fleiri lønandi arbeiðspláss í fiskivinnuni, sum arbeiða við meirtilvirkan av rávørunum – kontra vaksandi útflutningur av primitivum vørum.
Í løtuni fer fram t.d. ein ekstrem upphópan av kapitali í nøkrum heilt fáum feløgum og samtøkum í fiskivinnuni. Hetta skapar eina valdsójavnvág í samfelagnum og eina óhepnað vantandi umfordeiling av landsins virðum, sum við vissu fer at síggjast aftur í lægri vælferð um nøkur ár. Tí muga virðini í samfelagnum býtast og umfordeilast rættvísari og javnari.
Virðini, sum koma úr havinum ella sjófeingið er vorðið til uttan nakra vinnuliga arbeiðsíløgu ella framleiðsluíløgu. Tí er sjófeingið landsins ogn og samfelagið hevur ábyrgdina av at umsita hetta sjótilfeingið búskaparliga og lívfrøðiliga burðardygt.
Til samanberingar kann nevnast, at í alivinnuni eru eisini nøkur fá feløg, men hesi feløg verða rikin á marknarðartreytum og við sera nógvum partaeigarum. Í alivinnuni verður laksurin aldur ella framleiddur líka frá smolt til sølu av liðugtvøru. Alivinnan kann gerast ein støðug inntøka fyri vinnuna og samfelagið og harvið skapa eitt trygt grundarlag fyri einum dygdargóðum vælferðarsamfelag í framtíðini.
Eitt trygt og gott vælferðarsamfelag - politiskar verkætlanir og loysnir
Tað eigur at verða sett ein Bygnaðarnevnd, sum skal koma við uppskoti um at rationalisera føroyska samfelagið og har tænastur og møguleikar til brúkaran eru í fokus, og ikki lokal og onnur politisk seráhugamál. Eisini kann ein slík nevnd lýsa, hvussu landskassin í framtíðini kann útvega sær nýggjar og fleiri inntøkur, fremja rationaliseringar í fyrisitingini, kommunubygnaður o.a. Kommunufelagið eigur at verða partur av slíkum greiningararbeiði.
Tað eigur eisini at verða sett ein Vælferðarnevnd at lýsa og greina, og koma við uppskotum um, hvussu ein framtíðar vælferðarskipan kann setast saman, umfordeiling og hvat er best at gera á sosiala økinum. Hetta arbeiðið kann verða grundarlag fyri einari breiðari politiskari vælferðaravtalu.
Hesar báðar verkætlanir kunnu verða partur av einari komandi samgonguavtalu.
Tað eigur beinanvegin at verða farið undir samráðingar við donsku stjørnuna um at gera neyðugar reguleringar í ríkisveitingini við tí endamáli at tryggja sama livistandard ella sama standard á vælferðartænastum á teimum málsøkjum, sum enn ikki eru yvirtikin.
Fyri meg, sum politiskt hevði ábyrgdina av at framleiða verkætlanina um fólkavøkstur fyri Løgmansskrivstovuna, so eru samfelagligar bygnaðarbroytingar og samráðingar við donsku stjørnina um sama livistandard hjá føroyingum sum dønum, sera týðandi partur av arbeiðinum at framtíðartryggja okkara vælferðarskipan, og harvið eisini skapa karmar fyri búskaparligum tryggleika og fólkavøkstri.
Neyðugt verður politiskt at arbeiða visjónert og strategiskt langsiktað, og seta politiskt fokus á mál, sum betri kunnu framtíðartryggja og veruliga gagna okkara vælferðarsamfelag.
Johan Dahl
Landsstýrismaður í Vinnumálum
RN
Aftur


text:
Orkusparandi ábøtur
Um tú bjálvar húsini og skiftir vindeyguni fært tú sostatt eini betri og fjálgari hús, samstundis sum orkunýtslan og hitarokningin minka.
Lán til orkusparandi ábøturHevur tú ætlanir um at gera orkusparandi og umhvørvisvinarligar ábøtur á bústaðin, kanst tú taka eitt Orkulán við serliga lagaligari rentu. Orkulán kann brúkast til bjálving, nýggj vindeygu, tekju, klædning og alternativa orkuskipan.
Fyrimunir
Tað eru fleiri góðar orsøkir til at gera orkuvinarligar ábøtur á bústaðin.
- Húsini verða fjálg og heit
- Oljurokningin minkar
- Eini orkuvinarlig hús eru lættari at selja
Soleiðis kanst tú spara orku
Tað er ein rúgva, ið tú kanst gera fyri at spara orku og fáa betri inniluft í bústaðnum.
Bjálva gólv og loft
Um tú ikki ætlar at taka veggjaplátur niður ella høvuðsumvæla húsini, men fegin vilt minka um hitamissin, kanst tú bjálva uppundir gólvini í kjallaranum og á ovasta lofti. Við bjálvingini minkar tú um hitamissin og hitarokningina.
Brúka termostatar
Um tú brúkar termostatar, tryggjar tú tær, at tú ikki brúkar óneyðuga orku. Termostaturin ger, at tú kanst hava ein javnan hita í húsunum. Hitnar rúmið, letur termostaturin aftur, meðan hann letur upp fyri meira hita, um rúmið kólnar. Hetta er ein góður máti at tryggja ein javnan hita í húsunum, samstundis sum tað er gott fyri hitarokningina.
Bjálva veggir
Sera nógvur hiti fer út gjøgnum útveggir, tí kann tað loysa seg væl at bjálva veggirnar av nýggjum. Tað eru fleiri ymiskir mátar at gera hetta. Vit mæla tær til at tosa við fakfólk hesum viðvíkjandi.
Bjálva hitarør
Hevur tú sjónlig hita- og vatnrør, kanst tú bjálva tey og minka um hitamissin. Bjálving av rørum er ofta lætt og bíligt. Spyr teg fyri í byggibúðum ella spyr fakfólk um góð ráð.
Lágorkuvindeygu
Rútar við einum lagi og termorútar bjálva ikki eins væl og tey nýggju orkuvindeyguni. Um tíni vindeygu eru gomul, loysir tað seg sannlíkt at skifta tey út.
Lufta út
Fyri at hava góða inniluft er tað sera umráðandi at lufta út. Samstundis eigur útluftingin ikki at føra ov nógvan hitamiss við sær. Tí er ikki so snilt at lata hurðar og vindeygu standa opin ov leingi, um tað er kalt úti - lat heldur fleiri vindeygu upp í einar 5-10 minuttir nakrar ferðir um dagin, so verður luftað væl út.
Hitamynd
Ein hitamynd kann avdúka kuldabrýr í húsunum, har hitin kann leka út. Tað kann hava sera stóra ávirkan at tetta slíkar lekar. Um tú bíleggur eina hitamynd av húsunum, fært tú eitt gott útgangsstøði fyri at byrja umvælingararbeiðið, har tað gevur tær eina peningaliga sparing og eini fjálgari hús.
Skift orkuskipan
Er oljufýrurin gamal, kann tað ofta loysa seg at skifta hann út, tí nýggir oljufýrar og aðrar hitakeldur eru nógv munadyggari. Er fjarhiti ein møguleiki, har tú býrt, kann tað eisini viðmælast, tí tað er umhvørvisvinarligt umframt lætt og bíligt at halda. Aðrir møguleikar eru jarðhiti ella hitapumpa.
Skrúva niður
Ein lættur máti at spara orku er við at stýra hitanum. Um tú minkar hitan inni í húsunum við einum stigi, kanst tú spara upp í 5% á hitarokningini.


text:
23. desember 2016Nr. 150
Løgtingslóg um serstakar treytir fyri fiskiskapi eftir makreli, norðhavssild og svartkjafti og botnfiski í Barentshavinum í 2017, sum seinast broytt við løgtingslóg nr. 158 frá 18. desember 2017
Uppboðssøla
§ 1. Landsstýrismanninum verður heimilað í 2017 á uppboðssølu at selja rættin at veiða:
1) tann partin av ásettu føroysku makrelkvotuni fyri 2017, ið er hægri enn ásetta føroyska makrelkvotan fyri 2016, tó frároknað økingar av kvotu, ið verður latin í umbýti við onnur lond fyri 2017, og øktar kvotur til royndir,
2) tann partin av ásettu føroysku kvotuni av norðhavssild fyri 2017, ið er hægri enn ásetta føroyska kvotan av norðhavssild fyri 2016, tó frároknað økingar av kvotu, ið verður latin í umbýti við onnur lond fyri 2017, og øktar kvotur til royndir,
3) tann partin av ásettu føroysku svartkjaftakvotuni fyri 2017, ið er hægri enn ásetta føroyska svartkjaftakvotan fyri 2016, tó frároknað økingar av kvotu, ið verður latin í umbýti við onnur lond fyri 2017, og øktar kvotur til royndir og
4) tað, sum fer upp um 27.000 tons av samlaðu ásettu føroysku kvotuni í 2017 av botnfiski í Barentshavinum, tó í mesta lagi 10%.
Stk. 2.1) Rætturin at veiða kann seljast
1) eigara av fiskifari undir føroyskum flaggi, sum hevur veiðiloyvi, at fiska við ávísa fiskifarinum,
2) eigara av báti í bólki 5, sambært løgtingslóg um vinnuligan fiskiskap, at fiska við ávísa bátinum,
3) eigara av fiskifari undir føroyskum flaggi, uttan veiðiloyvi, at fiska við ávísa fiskifarinum, ella
4) føroyskum partafelagi ella smápartafelagi, ið skjalprógvar avtalu um, at ávíst fiskifar undir føroyskum flaggi fiskar keyptu kvotuna.
Stk. 3. 1) Far, ið er skrásett á lista hjá økisbundnum fiskiveiðifelagsskapi sum far, ið hevur framt ólógligan, ófráboðaðan ella óskipaðan fiskiskap, ella sum hevur stuðlað slíkum fiskiskapi, kann ikki fiska av rættindum, ið eru keypt á uppboði.
Stk. 4. 1) Keypari, sambært stk. 2, nr. 3, og keypari og fiskifar, sambært stk. 2, nr. 4, skulu lúka treytir og krøv um eigaraviðurskifti, sambært § 7 í løgtingslógini um vinnuligan fiskiskap. Eigaraviðurskifti, sambært § 7 í løgtingslóg um vinnuligan fiskiskap, og avtala millum keypara, sambært stk. 2, nr. 4, og ávísa fiskifarið um at fiska keyptu kvotuna, skulu vera góðkend av Vørn frammanundan ætlaðum keypi á uppboðssølu. Broytast hesi viðurskifti eftir keyp á uppboði, soleiðis at treytirnar til eigaraviðurskiftini, sambært § 7 í lógini um vinnuligan fiskiskap, ikki longur eru loknar, fellur rætturin at fiska kvotu, keypt á uppboði, burtur. Landsstýrismaðurin ásetir í kunngerð reglur fyri góðkenning frammanundan av keypara, sambært stk. 2, nr. 3 og 4, og tíðarfreist fyri at lata inn upplýsingar fyri at fáa góðkenning frammanundan.
Stk. 5. 1) Hóast ásetingina í stk. 2 kann landsstýrismaðurin loyva tí, sum keypir rættin at veiða sambært stk. 1, at fiska keyptu kvotuna við øðrum fiskifari undir føroyskum flaggi, um ávísa fiskifarið, sambært stk. 2, hevur verið fyri bráðfeingis óhappi og ikki kann fara til fiskiskap.
Stk. 6. 1) 2) Keypta kvotan verður latin keypara ella eigara av fiskifari, ið er víst á, sambært stk. 2, nr. 4, í fiskiloyvi til fiskifarið sambært stk. 2 sum egin árskvota sambært reglunum í løgtingslóg um vinnuligan fiskiskap. Kvotan gevur ikki rættindi fram í tíð sambært ásetingunum í løgtingslóg um vinnuligan fiskiskap og kann ikki avhendast sambært reglunum í løgtingslóg um vinnuligan fiskiskap.
Stk. 7. 1) Landsstýrismaðurin ásetir í kunngerð, hvar keyptu kvoturnar kunnu veiðast, hvørji botnfiskasløg í Barentshavinum verða boðin til sølu, hvussu uppboðssølan fer fram, herundir, um kvotan verður seld í einum, ella hon verður seld so líðandi í serium, um kvotan verður boðin øllum eigarum av fiskiførum í senn ella bólkum av fiskiførum í senn, undir hvørjum treytum sølan fer fram og um gjaldstreytir. Keyparin ber sølukostnaðin.
Stk. 8. 1) Landsstýrismaðurin kann gera avtalu við ein uttanfyri standandi veitara, at hesin stendur fyri uppboðssøluni.
Stk. 9. 1) Gjaldið fyri at keypa rættin at veiða fer í landskassan.
Veiðigjald
§ 2. Eigari av fiskifari undir føroyskum flaggi skal rinda eitt veiðigjald, sum verður lagt á hvørt fiskað kilo í rundari vekt av makreli, norðhavssild og svartkjafti, sum fiskifarið fiskar við fiskiloyvi til makrel, norðhavssild ella svartkjaft í 2017, tó undantikið kvotu, sum er keypt á uppboðssølu sambært § 1.
Stk. 2. Veiðigjaldið sambært stk. 1 er
1) 1,00 kr. fyri hvørt fiskað kilo í rundari vekt av makreli,
2) 0,75 kr. fyri hvørt fiskað kilo í rundari vekt av norðhavssild og
3) 0,20 kr. fyri hvørt fiskað kilo í rundari vekt av svartkjafti.
Stk. 3. Veiðigjaldið fer í landskassan.
§ 3. Veiðigjaldið, sambært § 2, er ikki galdandi fyri eigarar av fiskiførum á føroysku landleiðunum, sambært § 28, stk. 1 í løgtingslóg um vinnuligan fiskiskap.
(Strikað) 2)
§ 4. 2) (Strikað).
Stk. 2. 2) (Strikað).
Stk. 3. 2) (Strikað).
Stk. 4. 2) (Strikað).
Umrokning til runda vekt
§ 5. 2) Í sambandi við gjøldini, sambært § 2, skulu teir í stk. 2-4 nevndu umrokningarfaktorar nýtast til umrokning av fiski og fiskavøru til runda vekt.
Stk. 2. Umrokningarfaktorar fyri makrel:
1) Kruvdur, við høvdi 1,15.
2) Kruvdur, avhøvdaður 1,30.
3) Flak við skræðu og beinum 2,60.
4) Flak, skrædlað, við beinum 2,60.
5) Flak skrædlað, uttan bein 2,60.
6) Fiskamjøl 5,11.
Stk. 3. Umrokningarfaktorar fyri norðhavssild:
1) Kruvd, við høvdi 1,00.
2) Kruvd, avhøvdað 1,00.
3) Flak við skræðu og beinum 2,00.
4) Flak, skrædlað, við beinum 2,00.
5) Flak skrædlað, uttan bein 2,00.
6) Fiskamjøl 5,11.
Stk. 4. Umrokningarfaktorar fyri svartkjaft:
1) Kruvdur, við høvdi 1,20.
2) Kruvdur, avhøvdaður 1,40.
3) Flak við skræðu og beinum 2,80.
4) Flak, skrædlað, við beinum 2,80.
5) Flak, skrædlað, uttan bein 2,80.
6) Fiskamjøl 5,11.
Innkrevjing
§ 6. 2) Veiðigjaldið, sambært § 2, fellur til gjaldingar so hvørt, veiðan er avreidd.
Stk. 2. 2) Vørn ger upp veiðigjaldið og sendir eigara av fiskifarinum rokning mánaðarliga.
Stk. 3. Gjaldsfreistin er 10 dagar eftir dagfesting á rokning.
Stk. 4. Rinda eigarar av fiskiførum ikki rættstundis, skal renta rindast við 0,7% fyri hvønn byrjaðan mánað.
Stk. 5. 2) Veiðigjaldið, umframt renta og møguligur innkrevjingarkostnaður av hesum, kunnu krevjast inn við panting. TAKS fremur panting eftir reglunum um innkrevjing av skattum.
Manningarviðurskifti
§ 7. Manningar á fiskiførum undir føroyskum flaggi, sum fiska makrel, norðhavssild, svartkjaft ella botnfisk í Barentshavinum, og manningar á móttøkuskipum undir føroyskum flaggi, sum taka ímóti somu fiskasløgum, skulu í 2017 lønast samsvarandi sáttmálum við føroysk manningarfeløg.
Stk. 2. Gjaldið fyri kvotur, keyptar á uppboðssølu, kann ikki dragast frá søluvirðinum av veiðuni, tá hýrur verða gjørdar upp og goldnar manningini.
Onnur lóggáva
§ 8. Í tann mun, henda lóg ikki hevur serligar ásetingar, er løgtingslóg um vinnuligan fiskiskap við tilhoyrandi kunngerðum galdandi.
Stk. 2. 1) Fiskifar, ið fær rættindi at fiska, sambært hesi løgtingslóg, er fevnt av løgtingslóg um vinnuligan fiskiskap við tilhoyrandi kunngerðum.
Revsiásetingar
§ 9. 2) Tann, sum við tí í hyggju at sleppa undan at gjalda veiðigjald sambært hesi lóg greiðir rangt frá ella á annan hátt gevur villleiðandi upplýsingar at fara eftir, tá gjøldini skulu gerast upp, verður revsaður við sekt ella fongsli upp í 2 ár.
Stk. 2. Er brotið framt av stórum gáloysni, er revsingin sekt ella, tá ið talan er um skerpandi umstøður, fongsul upp í 4 mánaðir.
Stk. 3. Feløg og aðrir løgfrøðiligir persónar verða revsaðir sambært reglunum í kapitli 5 í revsilógini.
Stk. 4. Mál viðvíkjandi broti eftir hesi lóg verða viðgjørd sum løgreglumál. Rættartiltøkini í rættargangslógini í kapitlunum um at leggja hald á og um rannsókn kunnu nýtast í sama mun sum í statsadvokatmálum.
Gildiskoma
§ 10. Henda løgtingslóg kemur í gildi 1. januar 2017.
Í Tinganesi, 23. desember 2016
Aksel V. Johannesen (sign.)
løgmaður
Lm. nr. 21/2016
1) Broytt við løgtingslóg nr. 91 frá 6. juni 2017.
2) Broytt við løgtingslóg nr. 158 frá 18. desember 2017, har § 2 ljóðar soleiðis: “Stk. 1. Henda løgtingslóg kemur í gildi dagin eftir, at hon er kunngjørd, men hevur virknað frá framløgudegnum. Stk. 2. Eigari av fiskifari undir føroyskum flaggi, ið við fiskifari hevur fiskað við fiskiloyvi til annaðhvørt makrel ella norðhavssild, og har fiskifarið, áðrenn framløgudagin, sbr. stk. 1, landar til virkingar ella frystingar uttanlands ella letur móttøkuskipi undir fremmandum flaggi til virkingar ella frystingar, er viðvíkjandi avreiðingaravgjaldi fevndur av reglunum um umrokningarfaktorar, innkrevjing og revsing í løgtingslógini um serstakar treytir fyri fiskiskapi eftir makreli, norðhavssild og svartkjafti og botnfiski í Barentshavinum í 2017 fyri landingar áðrenn framløgudagin.”. (Framløgudagurin var tann 3. november 2017).